สมัคร สุนทรเวช

สมัคร สุนทรเวช เป็นนายกรัฐมนตรีคนที่ 25 ของประเทศไทย อดีตหัวหน้าพรรคพลังประชาชน อดีตผู้ว่าราชการกรุงเทพมหานคร และผู้ก่อตั้งพรรคประชากรไทย เกิดที่กรุงเทพมหานคร เป็นนักการเมืองเก่าแก่ ที่มีเสียงพูดและลีลาการพูดเป็นเอกลักษณ์ เคยดำรงตำแหน่งสำคัญมากมาย เช่น รัฐมนตรีช่วยว่าการกระทรวงเกษตรและสหกรณ์ รัฐมนตรีว่าการกระทรวงมหาดไทย รัฐมนตรีว่าการกระทรวงคมนาคม (2 สมัย) รัฐมนตรีว่าการกระทรวงกลาโหม
คำกล่าว
พ.ศ. 2520

การเผาคนตายกันกลางถนนนั้น ไม่ใช่ลักษณะของคนไทย
เหตุที่วิกฤตการณ์เกิดขึ้นแปลกมาก มีการทุบตีคนให้ตายแล้วเอามาแขวนคอ ชักชวนให้เอาไม้ไปตี เอาเก้าอี้ไปตี แล้วเอาคนที่ถูกแขวนคอจนตายนั้นเอามาวาง มีการเอายางรถยนต์วางแล้วเอาศพวางแล้วเอายางรถยนต์วางทับ เอาน้ำมันราดแล้วจุดไฟเผาทั้ง 4 ศพ
ทุกอย่างนั้นเป็นเรื่องจริงเกิดขึ้นกลางถนน กลางสนามหลวง กลางถนนราชดำเนิน ไม่มีใครปฏิเสธเรื่องนี้ได้ แต่ผลการสอบสวนในภายหลังนั้นก็สามารถจะปะติดปะต่อได้
การที่มีการเผาคนตายไป 4 คนนั้นเป็นการเผาคนซึ่งต้องการทำลายหลักฐาน ไม่ให้รู้ว่าเป็นคนชาติใด เพราะเหตุว่าหลักฐานในกองที่ไหม้นั้น มีรูปโฮจิมินห์เล็ก ๆ ซึ่งเผาไปไม่หมด
เราสอบไปในภายหลังในธรรมศาสตร์ซึ่งไม่ได้...หนักหนานั้น มีหมาซึ่งถูกฆ่าตายแล้วย่าง หมาตุ๋น หมาสตูว์ เอาอ่างมีตะแกรง หมากรอบทั้งตัวมีมีดเสียบอยู่หลายตัว
ผมเองซึ่งในขณะนั้นไม่ได้มีตำแหน่งอะไรอยู่ แต่ได้เข้าไปดูเองและไปดูหลักฐานที่โรงพักชนะสงคราม
เราวิเคราะห์ได้ในเวลาต่อมาว่า มีชาติอื่นคือชาติเวียดนามนั้นจำนวนไม่ทราบได้แน่นอน เข้าไปเกี่ยวข้องในกรณีธรรมศาสตร์ แล้วเข้าใจว่าเป็นคนเวียดนามเองที่ถูกฆ่าตาย เพื่อป้องกันไม่ให้มีการชันสูตรและกลายเป็นคนชาติอื่น ซึ่งจะกระทบกระเทือนถึงทางการนั้น คนที่เกี่ยวข้องได้จัดการเผาคนทั้ง 4 เสีย
เขาเรียกวิกฤตการณ์ที่เกิดขึ้นนั้นเป็นเรื่องที่เกิดขึ้นจริง ๆ แต่มิใช่วิสัยคนไทย ทำการเผาคนกลางถนนนั้นไม่ใช่วิสัยของคนไทย...
พ.ศ. 2535
ผมถาม.. ไปอยู่ในที่เกิดเหตุทำไม ถ้านอนอยู่ที่บ้านจะตายไหม
เห็นมีแต่พูด ๆ กัน ถ้ามีคนตายมากมายจริง ไหนเอาศพมากองให้ดูซิ..
พ.ศ. 2549
6 ตุลา มีคนตายคนเดียว ไอ้คนนั้นเป็นญวน ผูกคอตายใต้ต้นมะขาม
คน ๆ นี้ไม่ใช่พระครับ เชื่อผม
พ.ศ. 2550
จะฆ่ากันเพราะคำว่า นอมินี ที่ผ่านมาผมไปออกทีวี เขาถามว่าคุณสมัคร จะเป็นนอมินีให้ทักษิณ ผมบอกว่านอมินีมันเป็นอย่างไร ทั้งที่คำว่านอมินีมีความหมายที่เป็นคุณต่อบ้านเมืองนี้ เพราะนอมินีนี่แหละที่ทำให้เศรษฐกิจบ้านเมืองเจริญก้าวหน้ามาทุกวันนี้ บริษัทรถยนต์ญี่ปุ่นที่มาลงทุนเมื่อ 40 ปีก่อน ถือหุ้น 25% นอกนั้นคนไทยถือ ตระกูลใหญ่โตมโหฬาร ใครเป็นประธานมูลนิธิที่ชื่อโตโยต้า นิสสัน ฮอนด้า ธุรกิจการค้าถ้าไม่มีนอมินีแล้วใครจะมาลงทุน ฉะนั้น ผมตอบคำถามตรงนี้ว่า ผมจะเป็นนอมินีให้นายกฯ ทักษิณ... ผมจะทำพรรคการเมืองนี้ให้แข็งแรงเพื่อจะเอาประชาธิปไตยกลับมาให้บ้านเมืองนี้
ผมขอถามหน่อยว่าพรรคพลังประชาชนมันเลวกันยังไง เลวเพราะว่ามาจากพรรคไทยรักไทยหรือ แล้วนายสมศักดิ์ (เทพสุทิน) นายสุรเกียรติ์ (เสถียรไทย) นายสุวัจน์ (ลิปตพัลลภ) ที่ออกไปตั้งกลุ่มก็มาจากพรรคไทยรักไทยทั้งนั้น ทำไมไม่เห็นไปด่าบ้าง หรือว่าผมมันไม่หล่อ ไม่เอ๊าะ ๆ ต้องอายุ 40 กว่าเท่านั้นหรือถึงจะชอบ ทำไมถึงรังเกียจพรรคพลังประชาชน
ผมมองว่าทำไมข้าราชการระดับสูงถึงทำเรื่องเลวทรามเช่นนี้ เมื่อปฏิวัติแล้วเอาผิดเขาไม่ได้ ก็ใช้วิธีตามล้างตามเช็ด ทั้ง ๆ ที่ตัวเองก็ทำเลวทรามกับบ้านเมืองด้วยการร่างรัฐธรรมนูญที่ไม่เป็นประชาธิปไตย เห็นได้ชัดว่าเป็นการคิดสกปรก เล่นการเมืองทางลัด ผมอ่านเอกสารดูแล้ว เห็นชัดว่าต้องเป็นคนใจคอสกปรกถึงทำเอกสารเช่นนี้ได้
เมื่อคืนคุณร่วมเมถุนกับใครหรือเปล่า.
นายกฯ ไม่จำเป็นต้องเป็นคนดี แค่ประชาชนเลือกก็เป็นได้แล้ว
พ.ศ. 2551
ผมไม่มีส่วนเกี่ยวข้องใด ๆ กับเรื่องนี้ สำหรับผม ไม่เห็นมีใครตาย เว้นแต่คนโชคร้ายคนหนึ่งที่ถูกเผาแล้วเผาอีกที่สนามหลวง ผมไม่ได้เกี่ยวข้องกับเรื่องนั้นเลย ผมไม่ได้ทำอะไรที่เกี่ยวข้องกับเหตุการณ์ครั้งนั้นแม้แต่น้อย
เหตุการณ์ 6 ตุลา มีผู้เสียชีวิต 1 ราย ซึ่งแตกต่างจากข้อมูลที่บันทึกไว้ ว่า จะเอาเรื่องนี้อีกแล้วหรอ โอ..โห ลองนับดูสิ กี่ปี 31 ปี แล้วคุณกี่ขวบ ผมไม่อยากนั่นหรอก พูดทีไรก็ทะเลาะเบาะแว้งมีเรื่องกัน วันก่อนสำนักข่าวอัลจาซีเราะห์เป็นผู้หญิงสวยมาคุย คุยกันดี ดันมาตั้งข้อหากับผม ก็เลยต้องพูดจากันไม่ค่อยดี ต้องเอาใหม่เปลี่ยนเทปใหม่ ต้องคุยใหม่ เพราะตอนนั้นเขายังไม่เกิด แล้วมานั่งกล่าวหาผม ผมก็พูดตามที่รู้ คุณเอาประวัติศาสตร์นั้นใครเขียน ผมไม่รู้ แต่ผมพูดที่ผมรู้ และผมยังมีชีวิตอยู่ คนที่เขาเกี่ยวข้องเขายังอยู่ ...ผมบอกว่า ถ้าผมเป็นคนเลวมาไม่ได้ไกลขนาดนี้หรอก ถ้าผมเป็นคนเกี่ยวข้องไม่ได้รับการสนับสนุนให้เดินหน้ามาถึงป่านนี้หรอก
ผมไม่เคยเห็นใครเลวทรามต่ำช้าได้เท่าไอ้คนพวกนี้ ไม่เคยเห็นอะไรที่ทุเรศเช่นนี้เลย นายกรัฐมนตรีเข้าห้องน้ำ ก็มายืนไม่ให้ออก ไม่รู้สมาคมอบรมกันมายังไง บรรณาธิการเขาอบรมสั่งสอนกันมาแบบนี้หรือ มันทุเรศ น่าอายไหม ผมจะเป็นส่วนตัวไม่ได้เลยหรือ รึจะเปิดประตูเข้าไปถ่ายผมข้างในขณะถ่ายเลย ดูเอาเถอะสถานีโทรทัศน์เมืองไทยมันเป็นยังไง ต้องไปให้หมอดูว่าจะบ้าหรือเปล่า มันผิดปกติมนุษยชน ผมนั่งอยู่ข้างในมันก็สิทธิ์ของผม ผมนั่งเล่นอยู่ข้างในนั้นหละจะทำไม อะไรนายกรัฐมนตรีจะเดินตลาด จะเข้าห้องน้ำ ก็ตามถ่ายกันอยู่ได้ จะบ้าหรือเปล่า...พูดกันบ้างซิ ว่ามันทุเรศไหม เอ้าไหนลองพูดกันมาซิ...มันทุเรศไหมสถานีโทรทัศน์เมืองไทย ผมนั่งกระดิกเท้าอยู่ข้างในนั้นแหละ ดูซิว่าจะตามเข้าไปถ่ายกันถึงข้างในไหม...อ้าวเจ้าของสถานี บรรณาธิการลองดูซิว่ามันน่าอายไหม ทีผมพูดปาฐกถาเรื่องภาษาไทย 2 ชั่วโมง กลับไม่ออกอากาศ ทีนายกรัฐมนตรีเข้าห้องน้ำตามมาถ่ายกัน หน้าด้านไหมแบบนี้
...บอกว่ามือสมัครเล่น...นี่แหละครับสมัครจริง...
สื่อน่ะเป็นที่เคารพนับถือของคนทั้งบ้านทั้งเมือง และผู้คนก็กลัวเกรงสื่อกันไปหมด ผมยืนยันว่าแม้แต่คนกวาดตลาด ก็ไม่กล้ามีเรื่องกับสื่อ ผมเคยถามว่าแล้วเป็นอย่างไร คุณดังขนาดไหนอย่างไร กลัวไม่กล้า โอ๊ย อย่าเลยครับ เดี๋ยวผมเป็นข่าวหนังสือพิมพ์ คนกวาดตลาดยังกลัวเลยครับ เขาก็คาดการณ์กันว่านายกรัฐมนตรีต้องกลัวด้วย ผมไม่เหตุผลละครับ ผมจะเล่าให้ฟัง สมัยผมหนุ่ม ๆ ผมเป็นประธานปาฐกถาโต้วาที ที่ปรึกษาผมเป็นประธานจริง คืออาจารย์จินตนา  ยศสุนทร ผมเป็นโต้วาที  3 ปี ติดต่อกัน ปี 2504 2505 2506 ผมทำหน้าที่ของผมเรียบร้อยนะครับ แต่ว่าที่จะเล่าให้ฟังคือว่า โต้กันไปไอ้โน่นไม่ดี บ้านนอกดีกว่าในกรุง ดีกว่า ๆ จนเบื่อ ผมก็ตั้งญัตติใหม่ ญัตติมาทันสมัยครับ แล้วมีคนถิเถียงกัน เช่นว่า โต้วาทีเรื่องความสวยเป็นภัย จริงไหมจริง ความสวยเป็นภัย เถียงกันสนุกเลยครับ ความสวยเป็นภัย ต่อมาผมก็ตั้งความกลัวทำให้เสื่อม
นี่ละครับวันนี้ที่จะต้องพูดกันวันนี้ละครับ เรื่องของความกลัวนี่ละครับที่ทำให้บ้านเมืองเกิดความเสียหาย ความกลัวทำให้เสื่อม ความกลัวทำให้เสียหาย ผมจะถามสิครับว่าคนหยิบมือหนึ่ง ไปยึดสนามบินภูเก็ต อาวุธไม่มี ยึดสนามบินภูเก็ต ไปนอนขวางรันเวย์ ผมจะถามว่าแล้ว รปภ. จ้างไว้ทำไมครับ รปภ.ที่ป้องกันสนามบิน ไม่มีผู้ก่อการร้าย ไม่มีอาวุธ ไม่มีปืนเลย มีแต่คนพวกนี้เขาบอกเขาอหิงสา ไม่มีอาวุธอะไรต่าง ๆ แล้วปล่อยคนพวกนี้ไปปิดสนามบินภูเก็ต ปิดสนามบินหาดใหญ่ มันไหวไหมครับอย่างนี้ นี่ละครับคำตอบของความกลัวทำให้เสื่อม เสื่อมเสีย ๆ ครับ เครื่องบินลงไม่ได้ 16 เที่ยว นักท่องเที่ยว กระจายไปทั่วโลกหมดเลยครับ
คำกลอน
ก่อนสมัคร สุนทรเวช เสียชีวิต
คำกล่าวไว้อาลัยนายสมัคร
ผมและครอบครัวขอแสดง ความเสียใจอย่างสุดซึ้งต่อการจากไปอย่างไม่มีวันกลับของ ฯพณฯ สมัคร สุนทรเวชมา ณ ที่นี้ด้วยครับและไม่สามารถไปร่วมงานด้วยตัวเอง

พ.ต.ท.ดร.ทักษิณ ชินวัตร

ยกย่องนายสมัคร เป็นนักการเมืองที่ซื่อสัตย์ จงรักภักดี และเสียใจต่อการสูญเสียครั้งนี้

นายสมชาย วงศ์สวัสดิ์

เป็นเกียรติอย่างยิ่ง ที่ได้ทำงานร่วมกับนายสมัคร แม้ไม่นาน

นพ.สุรพงษ์ สืบวงศ์ลี

ขอแสดงความเสียใจต่อสุภาพบุรุษทางการเมืองผู้มีสัจจะต่อเพื่อน มีมิตรแท้และศัตรูถาวรทางการเมืองโดยไม่คำนึงถึงผลประโยชน์ที่จะได้รับ

หนังสือพิมพ์ไทยรัฐ
อ้างอิง